หุ้นเช้าซื้อขายเบาบาง ปิดเพิ่ม 1.11 จุด
ดัชนีตลาดหลักทรัพย์ไทยปิดตลาดช่วงเช้าที่ 710.75 จุด เพิ่มขึ้น 1.11 จุด&nbsp;มูลค่าการซื้อขาย 6,674 ล้านบาท โดยแตะจุดสูงสุดที่ 713.76 จุด และต่ำสุดที่ระดับ 710.18 จุด
16 ธ.ค. 2552

ดัชนีตลาดหลักทรัพย์ไทยปิดตลาดช่วงเช้าที่ 710.75 จุด เพิ่มขึ้น 1.11 จุด มูลค่าการซื้อขาย 6,674 ล้านบาท โดยแตะจุดสูงสุดที่ 713.76 จุด และต่ำสุดที่ระดับ 710.18 จุด
นักวิเคราะห์มองว่า ตลาดแกว่งแคบอยู่ในแดนบวก ไม่มีปัจจัยใหม่มากระต้น ขณะที่ตลาดต่างประเทศไม่มีอะไรที่โดดเด่น ประกอบกับนักลงทุนส่วนหนึ่งทยอยออกจากตลาดไปแล้วและต่างประเทศเริ่มหยุดยาวในช่วงเทศกาลคริสมาสต์และปีใหม่
อย่างไรก็ดี ต้องติดตามการประชุมของธนาคารกลางสหรัฐคืนนี้ว่าจะเป็นอย่างไร ซึ่งตลาดได้คาดการณ์ไว้ว่าเฟดคงตรึงดอกเบี้ยไว้ที่เดิม แต่รอดูว่าแรงกดดันเงินเฟ้อจะมากพอที่ทำให้การปรับขึ้นดอกเบี้ยรวดเร็วแค่ไหน
ส่วนหลักทรัพย์ที่มีมูลค่าการซื้อขายในช่วงเช้า 5 อันดับ ได้แก่
CPF   มูลค่าการซื้อขาย 712.27 ล้านบาท ปิดที่  11.20 บาท เพิ่มขึ้น 0.40 บาท 
BANPU มูลค่าการซื้อขาย 623.23 ล้านบาท ปิดที่ 568.00 บาท เพิ่มขึ้น 2.00 บาท 
PTT   มูลค่าการซื้อขาย 458.33 ล้านบาท ปิดที่ 227.00 บาท ราคาไม่เปลี่ยนแปลง 
CPALL มูลค่าการซื้อขาย 374.45 ล้านบาท ปิดที่  23.80 บาท เพิ่มขึ้น 0.70 บาท 
SCC   มูลค่าการซื้อขาย 296.38 ล้านบาท ปิดที่ 223.00 บาท ลดลง  5.00 บาท